  Виталий Пронин Грак ёросысь Пуклё гуртысь Печниковъёс тэк пуконэз уг валало: соос я пыдын, я куасэн бызьыло, я кырӟало-экто, я вожвылъяськонъёсы пырисько. Кузпалзэ но нылпиоссэ котьмалы бурдъя Маргарита Печникова — Пуклё школалэн директорезлэн воштӥсез. Семьяенызы 6-тӥ арзэ кужымзэс мертало ни гужем но тол Гурт шудонъёсын. Удмуртлыкез азинтэменызы адӟем карымон луо. 2019-тӥ арын «Арлэн семьяез» элькун вожвылъяськонлэн «Гуртысь семья» номинацияз вормизы. М. Печникова — МаргаритаВладимировна, кытысьсыӵе шаплы сямды, котькытчы вутскынымылкыдды? — Анай-атаеГрак ёросысь Улын Йыраш школаын дышетӥзы,уж пӧлы выемын вал ке но, котьку котькыӵеужрадэ мыло-кыдо пыриськылӥзы. Соинпичи дырысеным гань-гань улонэз тодытэкбудӥ, али но тэк пукыны сюлэм уг чида.Школаын дышетскыкум киужъя, эктонъякружокъёсы ветлылӥ. Эктыны туж яратылӥ,концертъёсын гуртъёсы но вуылӥм. Сценавылын чебер вырыны дышетӥз ЗинаидаГеннадьевна Болтачева (Удмурт театрысьартистлэн Роман Болтачевлэн анаез –авт.).2010-тӥарын ёросысь «Чеберай» конкурсэ пыриськи— ворми. Семьяе но ачим кадь ик —гань-гань улонэз уг тоды. — Дышетӥсь луон мылкыдды анай-атайдылэсь паласькиз, вылды? — Династимылы100 ар пала ини.Со Бушкова Серафима Андреевна песянаебордысен кутскиз. Песянае Можгапедучилищеез йылпумъяз, быдэс улонзэвизьнодан удысын тыршиз. Солэн сузэрезно, Банникова Людмила Евгеньевна, тросаръёс ӵоже нылпиосты дышетӥз. Мамае Глазовысь пединститутэз йылпумъяз – физикая но математикая дышетӥсь луиз. Быдэс улонзэ нылпиосты визьмаз: нырысь начальной классъёсты дышетӥз, огвакытэ гуртысьтымы школаен но кивалтӥз, бӧрысь Лолошур-Возжиын обществознание нуиз, али пенсиын ни. Со Россиысь дышетон удысысь дано ужась луэ. Шудон вакыт Атае Можга педучилищеез быдтӥз, 3 ар физкультурая дышетӥсь вал. Ужаны сьӧр гуртэ ветлӥзы, 2 сменаен дышетӥзы. 2-тӥ пиналзы вордӥськем бере атае колхозын автобус нуллыны кариськиз. Но калыкен ужан мылкыдыз ноку ӧз кысылы, али но со Улын Йырашын гуртлэн старостаез луэ, ёрослэн Данъян пул вылаз 2 пол пыртылэмын. Дорамы дышетӥсьёс сяна, куноосмы но ӧй вал кадь, вераськизы но школа, дышетон сярысь гинэ. Пичи дырысеным дышетӥсь кариськыса шудӥсько ни вал, эшъёсме пуктылӥ ӝӧк сьӧры, гожъяськыны, лыдӟиськыны дышетылӥ. Азьвыл нылпиосты дышетон пособиос ваньзэ киын лэсьтоно вал ук. Озьы мон анаеным ӵош ӝытбыт мар ке вандылыса, лякылыса, суредаса пукылӥ. — Ӧйтодысал ке, кыӵе предметъя тӥ дышетӥсь,шуысал, ӟуч яке удмурт кылъя, литературая.Нош тӥинформатикаен тодматӥськоды. Малы тапредметэз бырйиды? — Школабере Можга педучилищее пыри – покчиклассъёсты дышетӥсь луыса потӥ. 4-тӥкурсэ вуыса, диплом гожъяно вал –нырысьсэ быдэсужез компьютерен бичаны куризы. Ношкомпьютеръёс со вакытэ, 2001-тӥ арын,куд-огезлэн гинэ вал ай. Студент вакыт Братэ сокуагрономынколхозын ужа вал, аслаз кабинетэз,компьютерез вал ни.Озьы мон нырысьсэ компьютер сьӧры пукси,5 нунал куспын 100 бам печатлай. Со 5нуналзэ ик компьютер сьӧрысь ӧй иккошкылы кадь, отын ик сиськылӥно,изьылӥ но. Та бордысеникинформатика,компьютертунсыко потӥзы– выль,валантэм макекотьку нобордаз кыске. — Тодӥсько, 4 дипломдышуыса... — Ваньмызно 4 дипломъёсы нылпиосын герӟаськемын.Педучилище бере Удмурт кун университетэпыри,социальной работниклэсь профессизэбасьтӥ. Бызи Пуклё гуртэ. Школаын интыӧй вал, соин клубе ужаны кутски лулчеберетъякивалтӥсь луыса. 2-тӥ нылпимес,Серёжамес, вордэме бере, 2007-тӥ арын,школае ужаны ӧтизы. Кутски логопедлуыса. Эшшо 3 гуртэ — Вужгуртэ, Байтугановое,Мишкиное — ветлӥсько вал на, отысьнылпи садъёсысь пичиосын ужалляй. Нырыськартэ машинаен нуиз-ваиз, собере ачимруль сьӧры пукси. Отӥяз школаын секретарекаризы. Нялтас, Дышетонэз азинтонъяинститут пыр информатикая тодон-валанмебудэтӥ. 2016-тӥ арын завуче пуктӥзы ни,нош 2017-тӥ арын менеджмент удысъядышетскыны мынӥ на. Завуч дышетӥсьёсынно, нылпиосын но,атай-атайёсынно кусып тупатыныбыгатыныкулэ. Соин таужез ӟеч радъян понна менеджментъякурсъёс пайдаё луизы. Но нырысь-валысьзавучлэн ужез туж секытэн сётӥськиз.Капчи ӧй валмае ке но лэсьтыны курыны,уката иктынэсьтыд трослы бадӟым тодон-валанэндышетӥсьёсты. Завуч Выль удыс бордыбасьтӥськеме берегес ик, ӝыныар ортчыса,школаямыОбрнадзор эскеронэн лыктӥз.Милямодӥгно замечанимы ӧй вал. Директормы монэмактаз. Документъёсты дасяса, визьтэмно кылёд (серекъя — авт). Соин бумагаослэськӧня ке шутэтскон понна выжисько мукетудысъёсы – спортэ, культурае. — Тӥледынтодматски Гурт шудонъёс дыръя. Вазиськисьсямдылы, мыло-кыдо луэмдылы, семьядылысинмаськи. Таза улонэн тӥ ваче кимынӥськоды шуыса шӧдӥське. — Семьяенымы2015-тӥ арысен Гурт шудонъёсы пырылӥськом.Зэм, ачим мон спортлэсь азьвыл воксёпалэнын вал. Грак ёросысь Улын Йырашысьшколаямы спортзалмы гинэ но ӧй вал уго.Гурт шудонъёсы пыриськон азьынгинэ куас вылэ нырысьсэ султӥ. Нырысьӵошатсконэ чик дасяськытэк мынӥ вал,но бере кыльыны возьыт ук, соин ик куасэн,пыдын бызьылыны ӧдъяй. Кыӵе ке бадӟымвормонъёс понна ӧй — пимылэсь мылкыдзэбурдъян вылысь. 13 аресъем Серёжамылэнспортэн вырыны бадӟым мылкыдыз. Кузпалыно физкультурая дышетӥсь, соин тазаулонэн эшъяськыны ачиз Инмар косӥз,лэся. Ужен сэрен куас вылэсултылыны ик маза ӧй вал. Эшшо хозяйствомыбадӟым: вазенгес 3 скал возьылӥм, алитрос ош вордӥськом. Озьы ке нотренировкаосмес, уката ик бадӟымӵошатсконъёс азьын, ум кельтылӥське.Корка котырамы кыӵе ке ужъёс вань кено, соосты заман-заман лэсьтӥськом ни.Озьы пудо сюдэм бере ваньмы мугормеспосыны потӥськом. Гужем ми котькуд нунал– шунды пиштыку но, зорыку но — быдэссемьяен тренировкае потӥськом, одӥгнуналаз велосипедэ пуксиськом, мукетазпыдын бызьылӥськом. Ӝытъёсы пуксиськом шашкиен шудыны, мукетъёсыз дартс куяло. Гурт шудонъёсын ӟеч результатъёс возьматоно шуыса, профессиональной дартс басьтӥм ини. Толалтэзэ арнялы быдэ картэ асьме машинаен нылпиосмес но куд-ог дышетскисьёсты Кизнере яке Киров улосысь Сосновкае тренировкаосы нуллэ. Асьме палан умой куас сюресъёсмы ӧвӧл уго. Кузпалы физрук бере, асьме пиналъёсты но, дышетскисьёссэ но таза улонэн эшъяськытыны тырше. Мон со понна шумпотӥсько, уродэныз эшъяськытозь, мед нылпиос кыӵе ке пайдаё ужен вырозы. Гурт шудонъёс дыръяСпортэнрос-прос вырон понна тӥрлык туж дуно кено, быгатэммыя куас но, дӥсь но басьтынывыриськом. Кылем толалтэ пимылы 50 сюрстыр экипировка басьтӥм: классикалы ноконёклы нимаз куасъёс кулэ, котькудӥзлынимаз пыдкукъёс, тренировочной костюмъёс.Аделинамы но Сережамы ГТО-я куронъёстызарни гадьпусъёслы быдэстӥзы. Пимылэнкуасэн бызьылонъя 1-тӥ разрядэз вань,нылмылэн 2-тӥ. Пичиезлы, 6 аресъем Лералы,но куас дасямын ни, со но сьӧрамыкыстӥське. — Нылпиосын лагерьёсыно ветлыны вуттӥськоды… — Кылем сӥзьыл школае вуиз элькунамы ортчылӥсь интеллектуально-творческой марафонэ пыриськыны ӧтён. 8-тӥ классысь нылпиослэн мылкыдзы бугырскиз. Но марафонэ шедён понна нырысь школаямы 4 предметъя олимпиада радъям, асьме сярысь видео лэсьтӥм. Ортчимы. Табере нылпиосты огназэс уд лэзьы – бордазы 2 чакласьёс кулэ. Но одӥг дышетӥсь но мыныны соглаш ӧвӧл, лагере, аслэсьтыд коньдондэ тырыса, мыноно, эшшо кельтэм урокъёстэ берло ортчытоно на. Ум быгатэ, ум мынэ шуыса директормылы вераны дасяськисько вал ни, гуртысь библиотекарьмес Елена Рожина пумитай. Со пумит ӧз кариськы. Озьы эшшо асьме сярысьпрезентациялэсьтӥм,театральной постановка, 2 художественнойномер дасямы.Арня ӵоже тае ваньзэ вуттӥм. Куд-огезшуылӥзывал, мар юнмесереме усьыны гинэ ветлоды. Но нылпиослэнмылкыдзы бурдъяськемын бере, мыноно.Собере, азинсконъёс басьтон поннапиналъёсты бадӟым ужрадъёсы поттаныкулэ ук. Ужрад Ижысь «Дружба»лагерьын ортчиз. Отчы Глазовысь,Чайковскийысь, Кизнерысь нылпиослюкаськизы, ваньзы кӧня ке пол татчыветлэмын ни, милямъёсыз — нырысьсэ. Озьы ке но котыр ласянь асьмедыз тужумой возьматыны быгатӥм. Проектъёсмыя4 командаос пӧлын 2-тӥ луимы, олимпиадаосортчытэммыя — 2-тӥ интыын. Эшшо нылпиосазьын курон пуктэмын вал: М. Метерлинклэсь«Синяя птица» пьесазэ азинтыса, постановкавозьматоно. 2 час куспын пиналъёсмыасьсэос сценарий дасязы, дышетӥсьёслыюрттӥськыны лэземын ӧй вал. Пуклёпиналъёс сцена вылэ удмурт дэремъёсынпотӥзы, веранъёсазы удмурт кылъёспыртылӥзы, возьматонзэс йылпумъязы Н.Анисимовлэн «Ӟеч луэ, тӧдьы кызьпуос»кырӟанэн. Сыӵе аспӧртэм, шаплы луэмзылыдунъясьёс но, мукет пиналъёс но паймизы.Вуоно арын но та ужрадэ ик пыриськыныӧтизы, быдэсак удмурт сценарий дасяса,лыктыны куризы. — Тӥ 3 нылпиен анай,уждылы но, пиналъёстылы но дырды тырме-а? — Паймисько,мумы-бубыос ӝожтӥсько ке, нылпиосмылэсьуроксэс эскерыны дырмы ӧвӧл шуыса. Мынам10 час ӝытозь котькуд часэ гожъямын: сиёнпӧзьтоно, пудо сюдоно, нылпиослэсьурокъёссэс эскероно, та ужъёстыйылпумъятэк, асламез борды уг пуксиськы.Аделинамы 10-тӥ классын дышетске, солэнчик тэк пукон дырыз ӧвӧл: урокъёссэлэсьтэ, конкурсъёслы дасяське, киуженвыре. Кемалась ик ӧвӧл нылмылэн пужъятэмминдэръёсыз нырысь ёросын вормизы,отӥяз Удмурт кун университетын радъяськемадӟытонын устоосыз пӧлын возьматэмынвал. Та вожвылъяськонын Аделиналы 2-тӥинты сётӥзы. Кемалась ик ӧвӧл нылмы ачиздэрем пужыятӥз, мон юрттӥськем кари. Сосяна, мыло-кыдо пыриськылэ «Шунды»огазеяськонэн радъям быгатӥсь удмуртнылпиослэн «Вамыш» сменаязы. Алигесёросамы ортчем «Мисс весна» конкурсынвормиз на. Таза улонэн эшъясько 6 аресъемЛера нылмы школае уг ветлы на, нолыдӟиське, 10-озь лыдъяськыны, сложение,вычитание карыны быгатэ. Ми соин ваньзэӵошен лэсьтыны выриськом: шыд пӧзьтыныкутскисько ке, Лераез ӧтисько. Со вӧзамкеньырез сузяса пуке, солы со шудонинтые, но озьы чиньыосыз но выро, мамалэнно ужез лэсьтӥське. Ӝыт ваньмы ӵошензарядка лэсьтӥськом, скакалкаентэтчаськом, крезьгур лэзиськом но кыӵеке флеш-моб малпаськом, кин тросгес созэяке тазэ упражнениез лэсьтоз шуысавожвылъяськиськом. 10 час бере ваньнылпиос тодо ни: вуиз мамалэн дырыз, соеисаны уг яра ни.Мон 1 часлэсь вазьгес изьыны ноку угвыдӥськы – котькуд нунал кыӵе ке отчёткеляно. — «Арлэнсемьяез» конкурсын семьяяды утиськисьсям-йылолъёстэс возьматӥды. Мае утьысавозиськоды? — Семьяоспӧлын вожвылъяськонъёсы 3-4 ар пыриськиськомни, анае-атае но палэнэ уг кылё. 2018-тӥарын нырысь ёросын «Арлэн семьяез»конкурсын устоосыз луимы. Собере элькунынасьме сярысь верамы. Отчы пыриськонпонна семьямы сярысь видео дасям,вормонъёсмес возьматӥм. Аслам, картэлэн,нылпиослэн грамотаосмы сомындалюкаськемын, 10 часын ӵукна кутскыса, 7час ӝытозь дипломъёсты гинэ копироватькарим. Та вожвылъяськон бере СерёжамесМоскваысь Кремль ёлкае ӧтизы. Милям семьяямы нимысьтызсям-йылолъёс кылдӥзы ни. Парсь вандӥськомке, одно ик виртырем лэсьтӥськом, куноостыӧтиськом. 4 семьяосын, котькудмы пӧртэмудысъёсын ужаськом ке но — ужбергатӥсьёс,дышетӥсьёс, огшоры гурт удысын тыршисьёс— эшъяськиськом. Асьме машинаосынымыюге ял карыны ветлӥськом, огез нылмыаллергиен курадӟе бере, зарезь омыртазалыкезлы умой. Озьы ик Выль арез,8-тӥ Мартэз, 23-тӥ февралез пумитаськом,гужем шашлык пыжиськом. Выль ар береасьме семьяен одно ик анай-атайёсмыдоры бертӥськом. Отын апаелэн, агаелэнсемьяоссы но люкасько. Нылпиосмы милемлыпичияк концерт дасяло, конкурсъёсортчыто, спектакльёс пукто, котькудмеспичильтык кузьымен шумпотто. Ӵужанай,ӵужатай но асьсэ коже мар ке малпало.Ӝӧк сьӧрын пукеммы бере ваньмы гурезьйылысен тюбинген нискыласьком, шашлыкпыжиськом. "Арлэн семьяез" конкурсын сям-йылолъёссэс веразыУм кельтылӥське «Ижысьвинтовка» ӵошатсконэз. Нырысьсэ отчывуыкумы, учкисьёс пӧлын велосипедшудытӥськиз. Сое ми утыны кулэ шуысамалпай, озьы ик луиз. Табере та кузьыменпимы ворттылэ. Шутэтскон нуналъёсыкытчы ке мынӥськом, дорын гань-ганьпукеммы уг пот уго. Озьы я Елабугае йӧдвореце шонтӥськом, я Ижкаре кыӵе кеужрадэ потӥськом. Нылпиос но тодо: арняпумын кытчы ке мыномы, чидатэк витё сонуналэз. Зэм, ялан тазьы ветлыныуксё уд тырмыты. Соин трос пудо вордынывыриськом. Мамаосмылэн бадӟым бусыоссы,комбайнзы вань, соослы гужемзэ юрттӥськытэкӧвӧл, озьы пудо сиён асьмелы асьмеос икдасяськом. Куд-огез семьяослы паймисько,ялан государстволэсь дасьсэ гинэвозьмаса пуко, асьсэлэн номыр каремзыуг поты. Мон, декретын пукыкум но,черсӥськи, керттӥськи, ӟазег вордӥськомвал, Елабугае мыныса, ыж гон, ӟазегвузалляме вань. Умой улэм потэ ке, аслыдмар ке но кароно, саесъёстэ пужаллясатыршоно, кыллись из улэ ву но уг бызьы. Ангелина Снигирёва  